Gottlieb Tobias Wilhelm

Gottlieb Tobias Wilhelm (* 16. október 1758, Augsburg, Nemecko – † 12. december 1811, tamže) bol nemecký evanjelický farár, prírodovedec - encyklopedista a entomológ.

Biografia
Gottlieb Tobias Wilhelm sa narodil roku 1758 v Augsburgu v rodine augsburského rytca a umelca Christiana Wilhelma, ako štvrté zo štrnástich detí. V rokoch 1767 až 1777 navštevoval Gymnasium bei St. Anna. Neskôr v rokoch 1777 až 1781 študoval v Lipsku teológiu. Venoval sa tiež štúdiu filozofie a filológie u profesora Ernsta Plattnera. V rokoch 1781 pracoval v protestantskom kostole v Augsburgu. V rokoch 1782 - 1783 pracoval ako učiteľ na Gymnasium bei St. Anna. V rokoch 1796 až 1806 pracoval ako diakon u St. Jakoba a od roku 1806 do roku 1811, ako farár na Barfüßer-Pfarrei. V roku 1787 sa oženil s Christina Johanna Regina Preu, ale manželstvo bolo bezdetné. 

Gottlieb Tobias Wilhelm bol členom viacerých prírodovedne orientovaných spoločností, napr.: „Gesellschaft Naturforschender Freunde zu Berlin“, „Naturforschende Gesellschaft zu Halle“, „Vaterländische Gesellschaft der Ärzte und Naturforscher Schwabens“ und „Regensburgische Botanische Gesellschaft“ a pod.

V roku 1792 začína vydávať svoje gigantické prírodovedné dielo Unterhaltungen aus der Naturgeschichte, ktoré vyšlo vo viacerých vydaniach a má cca 25 dielov. V jeho rámci vydal aj tri časti, ktoré sú venované hmyzu. Práca sa vyznačuje krásnymi, ručne kolorovanými kresbami.

Bibliografia
 Ueber Augsburg. Gegen die unwahre Darstellung dieser Reichsstadt in dem geographisch statistisch topographischen Lexikon von Schwaben. Nebst einem Anhange. Augsburg, 1791. (Mitverfasser: Ludwig Friedrich Kraus).
 Mirabeau’s Gedächtniß. Aus dem Französischen. Augsburg 1791. 
 Unterhaltungen aus der Naturgeschichte. Augsburg. Der Säugetiere I. Theil, 1792. – Der Säugetiere II. Theil, 1792. – Amphibien, 1794. – Der Vögel I. Theil, 1795. – Der Vögel II. Theil, 1795.- Der Insecten I. Theil, 1796. – Der Insecten II. Theil, 1797. – Der Insecten III, 1798. - Theil. Der Fische I. Theil, 1799. – Der Fische II. Theil, 1800. – Der Würmer I. Theil, 1801. – Der Würmer II. Theil, 1802. – Der Mensch I. Theil, 1804. – Der Mensch II. Theil, 1805. – Der Mensch III. Theil, 1806. – Des Pflanzenreichs I. Theil, 1810. – Des Pflanzenreichs II. Theil, 1810. – Des Pflanzenreichs III. Theil, 1811. – Des Pflanzenreichs IV. Theil, 1812.
 Beicht- und Kommunionandachten. Augsburg, 1794. 2. Aufl. 1801
 Predigten über die Sonn- und Festtags-Evangelien des ganzen Jahres. Augsburg 1813.

Zdroje informácií o autorovi
 Das Grabmal Gottlieb Tobias Wilhelm’s. In: Fünfzehnter Bericht des Naturhistorischen Vereins in Augsburg. 1862, p. 101 – 107. 
 Günther Grünsteudel, Günter Hägele und Rudolf Frankenberger (Hrsg.): Augsburger Stadtlexikon. 2. Auflage, Augsburg 1998, p. 932.
 Von der Natur fasziniert ... Frühe Augsburger Naturforscher und ihre Bilder (Jacob Hübner, Gottlieb Tobias Wilhelm, Christian Friedrich Freyer, Johann Friedrich Leu, Jakob Friedrich Caflisch, Andreas Wiedemann), herausgegeben von Eberhard Pfeuffer, Wißner-Verlag, Augsburg 2003, ISBN 978-3-89639-392-0  

Nemeckí entomológovia
Nemeckí prírodovedci
Osobnosti z Augsburgu